<classify> Katika baadhi ya nyimbo utamsikia Staa wa Bongo Fleva Diamond Platinumz akipataja Tandale, ambapo ni mtaa wa kiswahili ndani ya Jiji la Dar es Salaam ambako ndiko alikuwa akiishi kabla ya kutoboa kimuziki Platinumz ambaye jina lake halisi ni Nasib Abdul anapapenda kwao bana, amesema ndani ya mwaka huu anatarajia kukarabati baadhi ya nyumba za Tandale na kuzipaka rangi. Diamond ambaye wakati mwingine hujiita A boy from Tandale ameyasema hayo leo Jumatano Machi 4, alipokuwa akitangazwa kuwa balozi wa rangi za nyumba za coral paints. Na hii haitakuwa mara yake ya kwanza kufanya jambo kwa ajili ya Tandale. Amesema muonekano wa nyumba za Tandale sio mzuri ukilinganisha na nyumba za maeneo mengine jijini Dar, hivyo katika ubalozi wake atahakikisha anawafikia wakazi hao kwa kuwapakia rangi nyumba zao na kuzikarabati ili zionekane za kisasa. Amesema ameamua kuanzia Tandale kwa kuwa ndio nyumbani kwao na baadaye atafanya hivyo katika maeneo mengine japokuwa hakuweka wazi ni nyumba ngapi atazifanyia hivyo.  <topic>: BURUDANI 